open-index/open-wikipedia-markdown huggingface dataset:
Azimut

**Azimut** je orientovaný uhol v stupňoch, ktorý zviera určitý smer od istého referenčného smeru, pričom referenčný smer má azimut 0˚. Orientovaný uhol znamená, že má definovaný smer merania buď v smere alebo proti smeru hodinových ručičiek. Referenčným smerom je pre azimus pochodová os smerom k pozorovanému objektu. 

Azimut má mierne rôzne definície podľa odboru, v ktorom sa používa. 
*v astronómii: uhol zovretý medzi priesečníkom vertikálu danej hviezdy s horizontom, a rovinou daného poludníka; jedna z obzorníkových súradníc; meria sa spravidla z juhu cez západ, pozri azimut (astronómia)
*v geodézii: 
**uhol zovretý medzi rovinou vertikálu obsahujúcou daný cieľový bod a rovinou daného poludníka; meria sa od severu cez východ, pozri azimut (geodézia)
**geodetický azimut (elipsoidický azimut, zemepisný azimut; uhol zovretý medzi rovinou kolmou na elipsoid v danom mieste a prechádzajúci daným cieľovým bodom a rovinou geodetického poludníka; meria sa od severu cez východ)
**magnetický azimut (uhol zovretý medzi daným smerom a smerom severnej vetvy magnetického poludníka v danom mieste; meria sa od severu cez východ)
*vo vojenstve: uhol zovretý medzi daným vodorovným smerom na cieľ a smerom severnej vetvy poludníka v danom mieste; meria sa od severu cez východ, pozri azimut (vojenstvo)
*v letectve: 
** uhol zovretý medzi vertikálnou rovinou prechádzajúcou pozdĺžnou osou lietadla a základnou vertikálnou rovinou prechádzajúcou napríklad zemskou osou, pozri azimut lietadla
**uhol zovretý medzi vertikálnou rovinou prechádzajúcou dotyčnicou k dráhe ťažiska lietadla vzhľadom k zemi a vertikálnou rovinou prechádzajúcou napríklad zemskou osou, pozri azimut dráhy letu
**uhol zovretý medzi vertikálnou rovinou prechádzajúcou aerodynamickou osou a základnou vertikálnou rovinou prechádzajúcou napríklad zemskou osou, pozri aerodynamický azimut

Kategória:Geodézia
Azimutálna montáž

náhľad|Azimutálna montáž s gregoriánskym ďalekohľadom z mosadze. Vyrobené v Londýne, podpísaný je James Short.
**Azimutálna montáž** je jednoduchá montáž ďalekohľadu založená na dvoch navzájom kolmých osiach. Na vertikálnej osi sa nastavuje azimut, na horizontálnej výška nad horizontom.

Najväčšou výhodou azimutálnej montáže je jednoduchosť výroby aj jednoduchosť pri používaní. Často sa používa pre amatérske ďalekohľady, používa sa však aj pri veľkých prístrojoch, ako aj pri najväčších, kde je prakticky podmienkou vzhľadom na jej jednoduchosť a vysokú hmotnosť ďalekohľadov, kde by bolo náročné zhotovenie a obsluhovanie ekvatoriálnej montáže.

## Pozri aj

*Montáž ďalekohľadu
*Ekvatoriálna montáž

Kategória:Ďalekohľady
Kategória:Heslá Encyklopédie astronómie
Perkusný hudobný nástroj

**Perkusný** (**hudobný**) **nástroj** (iné názvy: **perkusívny** (**hudobný**) **nástroj**, [pomnožne] **perkusie**) je doplnkový, menej obvyklý bicí nástroj, na ktorý sa hrá udieraním, alebo trením, škrabaním, hrkaním, presýpaním; inak povedané: bicí nástroj iný než nástroj z klasickej, akustickej bicej súpravy (a prípadne aj iný než paličkový nástroj, napr. xylofón). V širšom zmysle ide o akýkoľvek bicí nástroj . Nasledujúci text je len o spomínanom doplnkovom nástroji.

## Charakteristika
Perkusný nástroj zväčša oživuje rytmickú zložku hudby, ale používa sa aj na zvukomalebné nerytmické ozvláštnenie atmosféry hudby. Niektoré perkusné nástroje sú zostavené a ladené tak, aby sa na ne dalo hrať aj melodicky a harmonicky.

Tak ako všetky bicie nástroje, perkusné nástroje sa delia na membrafóny, idiofóny a zvukomalebné nástroje. Príklady perkusných nástrojov sú kastanety, bubny bongo či konga, na ktoré sa hrá udieraním rúk. Perkusné nástroje sa vyskytujú typicky napr. v latinskoamerickej hudbev jej dynamických tancoch. 

## Zdroje

Kategória:Hudobné nástroje
Flores

**Flores** môže byť:
* ostrov:
** v Azorách, pozri Flores (Azory)
** v Sundách, pozri Flores (Indonézia)
* sopka na ostrove Flores v Azorách, pozri Flores (sopka) 
* vulkanické pole v Guatemale, pozri Flores (vulkanické pole)
* mesto:
** v Guatemale, pozri Flores (Guatemala)
** v Brazílii, pozri Flores (Brazília)
* department v Uruguaji, pozri Flores (Uruguaj)
* mestská časť mesta Buenos Aires v Argentíne, pozri Flores (Buenos Aires)
* osoba, napríklad:
** Juan José Flores, prvý prezident Ekvádora
** Ricardo Flores Magón, mexický anarchista (1873-1922)
** Venancio Flores (†&nbsp;1868), juhoamerický generál a prezident Uruguaja 
** Von Flores, filipínsko-kanadský herec

## Pozri aj
* Floreské more (more pri rovnomennom indonézskom ostrove)
Vertikál

**Vertikál** (iné názvy **vertikálny kruh**, **vertikálna kružnica**, **výškový kruh**, **výšková kružnica**) je v geodézii a astronómii veľká kružnica nebeskej sféry, ktorá je vedená zenitom (nadhlavníkom) a nadirom (podnožníkom) a je kolmá na rovinu horizontu. Patrí k obzorníkovej sústave súradníc.

Kategória:Geodézia
Kategória:Sférická astronómia
Corvo (sopka)

**Corvo** je názov vyhasnutého stratovulkánu, nachádzajúceho sa v severnej časti ostrova s rovnakým menom, patriaceho Portugalsku.

Väčšiu časť bazaltového stratovulkánu tvorí kaldera s priemerom , v ktorej sa nachádzajú dve jazierka a niekoľko menších dómov. Dva rozrušené dómy na južnom okraji kaldery boli posledným erupčným centrom sopky. Pozdĺž severojužného zlomu, ktorý prechádza ostrovom, vyprodukovali lávový prúd, na ktorom v súčasnosti leží aj správna obec ostrova.

## Externé odkazy
* www.volcano.si.edu - Corvo na Global Volcanism Program (anglicky)

Kategória:Sopky Azorských ostrovov
Kategória:Stratovulkány
Corvo

**Corvo** môže byť:
*ostrov a rovnomenná obec v Azorách, pozri Corvo (ostrov)
*sopka na tomto ostrove, pozri Corvo (sopka)
Karbón

**Karbón** môže byť:
*zriedkavé synonymum pre uhlík
*geologické obdobie, pozri Karbón (geochronologická jednotka)
*nespáliteľné zvyšky spáleného paliva a mastiaceho oleja na stenách pracovného priestoru spaľovacieho motora, pozri karbón (motor)
*hovorové označenie pre druh kopírovacieho papiera, pozri karbón (kopírovací papier)

## Pozri aj
*Carbon
Flores (sopka)

**Flores** je neaktívny stratovulkán, nachádzajúci sa na portugalskom ostrove rovnakého mena. Sopka je pokrytá početnými troskovými kužeľmi, parazitickými krátermi a dómami.

Počas holocénu bolo zdokumentovaných niekoľko desiatok freatických erupcí z viacerých centier, z nich boli naposledy aktívne krátery *Caldeira Funda das Lajes* v roku 1200 pred Kr. a *Caldeira Comprida* v roku 950 pred Kr., ktoré vyprodukovali menšie lávové prúdy a ich datovaním sa zistil vek erupcií.

## Externé odkazy
* www.volcano.si.edu  - Flores na Global Volcanism Program (anglicky)

Kategória:Sopky Azorských ostrovov
Kategória:Stratovulkány
Národný front oslobodenia Južného Vietnamu

[thumb|Príslušník Vietkongu s puškou [AK-47]]

**Národný front oslobodenia Južného Vietnamu** (NFOJV), prekladaný aj ako **Front národného oslobodenia Južného Vietnamu** (FNOJV), viet. *Mặt trận Dân tộc Giải phóng miền Nam Việt Nam*, známy aj ako **Vietkong** (viet. Việt Cộng, doslova „vietnamskí komunisti“; túto prezývku im vymyslel Južný Vietnam, toto pomenovanie znie po vietnamsky pohŕdavo) bola partizánska organizácia pôsobiaca na území Južného Vietnamu a čiastočne aj v Laose a Kambodži, jej cieľom bolo nastolenie komunizmu v krajine a jej spojenie so Severným Vietnamom počas Vietnamskej vojny. Svoj cieľ vybojovala v 15 rokov trvajúcej krvavej vojne, ktorú viedol Vietkong pomocou konvenčného boja s regulárnou juhovietnamskou armádou (ARVN) a americkou armádou a jej spojencami, ako aj partizánskym bojom a teroristickými akciami, často namierenými proti samotným juhovietnamským civilistom.

## Dejiny
V januári 1960 v provincii Ben Tre, v delte Mekongu, vznikala prvá „oslobodená oblasť“. 20. októbra 1960 na jej území vznikol Národný front oslobodenia Južného Vietnamu (NFOJV). Ľudová oslobodenecká armáda mala v roku 1961 už okolo 100 000 príslušníkov. 

Organizácia Vietkongu bola pomerne komplikovaná, v zásade sa členil na 2 zložky:
# „Thanh Phan Dan Su“ (viet. Thành Phần Dân Sự- civilná zložka) boli bunky rôznej veľkosti, ktorých úlohou bolo zásobovať bojujúce jednotky; bojov sa tieto jednotky zúčastnili iba zriedka. 
# „Thanh Phan Quan Su“ (viet. Thành Phần Quân Sự- bojová zložka) mala prevažne bojové poslanie, ale iba najelitnejšie jednotky sa venovali výhradne bojovým akciám, ostatné sa podieľali aj na zbere úrody a zásobovaní.

Jednou z najobávanejších zložiek Vietkongu boli okrem prieskumníkov tzv. Útoční ženisti. Títo vojaci obvykle prešli najmenej pol až jedenapolročným výcvikom, pritom výcvik obyčajných vojakov trval iba mesiac. Útoční ženisti boli zruční pri zneškodňovaní a kradnutí amerických mín a výbušnín. Známi sa však stali preto, že svoje ciele (ak už situácia nedovoľovala ďalšie pokusy) likvidovali aj tak, že sa s batohom naplneným výbušninami priblížili k svojmu cieľu, krytí paľbou svojich spolubojovníkov a v jeho tesnej blízkosti nálož na svojom tele odpálili. Pri útokoch na nepriateľské základne bežne útočili vojaci iba ľahko oblečení, aby ich odev nevydával pri pohybe podozrivé zvuky. Straty v jednotkách útočných ženistov ale bývali veľké.

Vietkong spolupracoval až do konca vojny so (severovietnamskou) Vietnamskou ľudovou armádou (VĽA), jeho členovia infiltrovali aj juhovietnamskú ARVN. Po ofenzíve Tet začiatkom roka 1968 však Vietkong utrpel ťažké straty a v nasledujúcich bojoch o krajinu sa stal iba podporným prostriedkom severného Vietnamu v bojoch o nadvládu na juhu krajiny.

## Referencie

## Iné projekty

Kategória:Dejiny Vietnamu
Kategória:Vietnamská vojna
Cenzura Oi!band

**Cenzúra** je Oi! punková skupina, ktorá vznikla v Bratislave 6. júna 2000.

## Zostava
* *Pišta* – spev
* *Roman* – gitara, spev
* *Neupi* – basová gitara
* *Zelo* – akordeón, klávesy
* *Andrej* – bicie
* *Dawyt* – gitara

## Diskografia
### Štúdiové albumy
* **2003** – *[[Dajte mi pokoj!]]* (D.I.Y.)
* **2006** – *[[Rebel bez príčiny]]* (Brutal records)
* **2008** – *[[Odpoved na seba]]* (D.I.Y.)

### Demá
* **2001** – *[[Cenzúra (album)|Cenzúra]]* (D.I.Y.)
* **2002** – *[[Live in DK Lúky]]* (D.I.Y.)

## Odkazy
* Oficiálna stránka
* myspace
* bandzone

Kategória:Slovenské punkrockové hudobné skupiny
Škoda 1200

right|thumb|Škoda 1200

**Škoda 1200**, typ 955, je automobil, ktorý vyrábala československá automobilka Škoda AZNP od roku 1952 do roku 1956 v karosárskych variantoch sedan, STW, roadster, dodávka, sanitka a pohrebný voz.

;Motor
* **Druh:** štvortaktný, radový, benzínový, karburačný, vodou chladený, s ventilmi v hlave valcov (OHV)
* **Počet valcov:** 4
* **Objem:** 1221 cm³
* **Výkon:** 36 k (26,5 kW) pri 4000 otáčkach za minútu

**Maximálna rýchlosť:** 105 km/h

;Rozmery
* **Dĺžka:** 4500 mm
* **Šírka:** 1680 mm
* **Výška:** 1520 mm

**Spotreba paliva:** 8,1 l/100 km

## Pozri aj
* Škoda 1201

1200
Kategória:Automobily strednej triedy
Kategória:Veterány
Digital Park

right|thumb|Digital Park
right|thumb|Digital Park a Einsteinova

**Digital Park** je súbor siedmich moderných administratívnych budov, ktorý je postavený v bratislavskej Petržalke na Einsteinovej ulici, v bezprostrednej blízkosti diaľničného úseku Viedenská cesta – Prístavný most a nákupného centra Aupark na opačnej strane diaľnice. S Auparkom je hlavná budova priamo prepojená nadzemnou lávkou, ktorá vedie ponad diaľnicu a prepája druhé poschodia oboch komplexov.

## Projekt
Pôvodne bola v projekte zahrnutá i výšková budova, avšak po vstupe finančnej skupiny Penta sa prehodnotil celý koncept projektu. Zmena projektu priniesla menšiu zastavanosť územia, vďaka čomu v areáli ostane priestor i na umelé jazierko a park. 

Výstavba bola realizovaná v etapách. Medzi rokmi 2005 a 2006 prebehla výstavba hlavnej 9 podlažnej budovy, zvyšné budovy boli postavené v nasledujúcich rokoch.

Objem investície predstavuje okolo 3 miliardy Sk.

## Prvá etapa
Prvá budova komplexu bola skolaudovaná v októbri 2006. Budova má jedno podzemné a deväť nadzemných podlaží. Prvé dve nadzemné podlažia sú vyhradené pre obchodné priestory, reštaurácie a služby, ostatné nadzemné podlažia slúžia ako kancelárske priestory. V podzemnom podlaží sa nachádzajú parkovacie priestory a sklady. Prenajímateľná plocha spolu tvorí 12 400 metrov štvorcových. Približne polovica administratívnej časti budovy je prenajatá zahraničnej firme, ktorá tu má stredisko technickej podpory pre EMEA región. Prízemné priestory majú prenajaté iné spoločnosti, napríklad predajcovia automobilov.

## Druhá etapa
V druhej etape boli medzi rokmi 2007 a 2009 postavené štyri vzájomne prepojené budovy. Jedná sa o najväčšiu časť celého komplexu o celkovej prenajímateľnej ploche viac ako 40 000 m², z ktorých väčšina je určená pre kancelárie. Priestory sú tiež používané ako konferenčné miestnosti. V podzemí sú stovky parkovacích miest.

## Tretia etapa
Tretia a záverečná etapa bola dokončená v roku 2012. Jedná sa vlastne o rozšírenie už vybudované časti Digital Park II. Ponúka viac ako 21 000 m² prenajímateľnej plochy a vyše 360 parkovacích miest v podzemí. Rovnako ako v budovách druhej etapy, aj tu môžu byť priestory použité ako konferenčné miestnosti.

Celý Digital Park ponúka približne 74 000 m² prenajímateľnej plochy a je sídlom mnohých známych firiem, ako sú Lenovo, Shell, Bayer alebo Penta Investments.

## Referencie


## Externé odkazy
* Oficiálna webstránka Digital Park 
* Reliance SCADA – vizualizácia a riadenie projektu Digital Park – v češtine

Kategória:Stavby v Bratislave
Kategória:Diela ocenené Cenou Dušana Jurkoviča
Paganini

**Paganini** môže byť:
* priezvisko:
** Niccolò Paganini, taliansky hudobný skladateľ a husľový virtuóz
* opereta, pozri Paganini (opereta)
* planétka, pozri 2859 Paganini
Alfred Einhorn

**Alfred Einhorn** (* 27. február 1856, Hamburg, Nemecko – † 21. marec 1917, Mníchov) bol nemecký chemik, ktorý ako prvý v roku 1905 syntetizoval prokaín, ktorý patentoval pod menom *novokaín*. 

Pred syntetizovaním prokaínu, anesteziológovia využívali kokaín, jeho vedľajšie účinky (vrátane jedovatosti a závislosti) viedlo vedcov ku hľadaniu nového anestetika. Novokaín sa zača používať pre jeho prijateľnú efektívnosť a bezpečnosť, i keď jeho anestetické účinky boli slabšie ako u kokaínu a niektorí pacienti vykazovali vysokú alergiu. Napriek tomu, žiaden iný medicínsky vývoj nepriniesol inú, silnejšiu látku a preto sa novokaín stal štandardným lokálnym anestetikom. Neskôr sa novokaín začal nahrádzať lidokaínom.

Novokaín sa i dnes využíva hlavne v stomatológii.

## Referencie


## Iné projekty

## Zdroj

Kategória:Nemeckí chemici
Kategória:Osobnosti z Hamburgu
Kakao

**Kakao** môže byť:

* staršie alebo ľudovo: kakaovník obyčajný
* kakaové bôby (t. j. semená plodu kakaovníka obyčajného), najmä sušené a čiastočne fermentované semená, z ktorých sa vyrába čokoláda, pozri kakaový bôb
* horký prášok získaný z kakaovej hmoty (t. j. tekutej hmoty získanej mletím pražených kakaových bôbov) odstránením kakaového masla, synonymum: kakaový prášok, pozri kakaový prášok
* nápoj z kakaového prášku a mlieka, pozri kakao (nápoj)
* televízna relácia pre deti a mládež TV Markíza v rokoch 1997 – 2005, pozri Kakao (televízna relácia)
Škoda VOS

right|thumb|Škoda VOS

**Škoda VOS** (Vládny osobný špeciál), bol automobil vyrábaný spoločnosťou AZNP v rokoch 1948 až 1952 určený pre najvyšších štátnych predstaviteľov komunistického Česko-Slovenska. Vyrábal sa len vo veľmi malom počte, asi 100 kusov. Z toho bola prvá polovica v prevedeni VOS-L (L=ľahký) a druhá polovica bola ťažko opancierovaná - VOS. Automobil sa oficialne vyrábal v Mladej Boleslavi, tam sa ale len montoval. Motor dodala Praga a karosériu Karosa-Vysoké Mýto.

## Škoda VOS
**Motor**
* **Druh:** 4taktný, radový, benzinový, karburačný, vodou chladený, s ventilmi v hlave valcov (OHV), Praga N4TA
* **Počet valcov:** 6
* **Objem:** 5195ccm
* **Výkon:** 120 k ( 88kW ) pri 3500 otáčkach za minútu
* **Vŕtanie:** 105mm
* **Zdvih:** 100mm

**Počet prevodových stupňov:** 4

**Maximálna rýchlosť:** 115 km/h

**Rozmery**
* **Dĺžka:** 5700 mm
* **Šírka:** 1950 mm
* **Výška:** 1750 mm
* **Rázvor:** 3200 mm

**Hmotnosť**
* **Pohotovostná:** 3780 kg

## Škoda VOS-L
* **Druh:** 4taktný, radový, benzinový, karburačný, vodou chladený, s ventilmi v hlave valcov (OHV), Praga N4TA
* **Počet valcov:** 6
* **Objem:** 5195ccm
* **Výkon:** 120 k ( 88kW ) pri 3500 otáčkach za minútu
* **Vŕtanie:** 105mm
* **Zdvih:** 100mm

**Počet prevodových stupňov:** 4

**Maximálna rýchlosť:** 130 km/h

**Rozmery**
* **Dĺžka:** 5700 mm
* **Šírka:** 1950 mm
* **Výška:** 1750 mm
* **Rázvor:** 3100 mm

**Hmotnosť**
* **Pohotovostná:** 2700 kg

VOS
Kategória:Luxusné automobily
Kategória:Veterány
Simpsonovci – 1. séria

**Prvá séria** ''Simpsonovcov'' sa v USA vysielala medzi decembrom 1989 a májom 1990. Obsahuje 13 epizód.

## Diely

## Poznámky

## Referencie

## Externé odkazy
* Simpsonovci – 1. séria v ČSFD
* Prvá séria na Simpsonovci.com zdroj z ktorého pôvodne čerpal tento článok

Kategória:Simpsonovci
Zoznam ministerstiev na Slovensku

Toto je **zoznam [[ministerstvo|ministerstiev]] na [[Slovensko|Slovensku]]**. 

## Aktuálne ministerstvá
Zákon č. 575/2001 Z. z. o organizácii činnosti vlády a organizácii ústrednej štátnej správy (tzv. kompetenčný zákon) v § 3 ustanovuje pôsobenie nasledovných ministerstiev v Slovenskej republike:

# Ministerstvo cestovného ruchu a športu Slovenskej republiky
# Ministerstvo dopravy Slovenskej republiky
# Ministerstvo financií Slovenskej republiky
# Ministerstvo hospodárstva  Slovenskej republiky
# Ministerstvo investícií, regionálneho rozvoja a informatizácie Slovenskej republiky
# Ministerstvo kultúry  Slovenskej republiky
# Ministerstvo obrany Slovenskej republiky
# Ministerstvo pôdohospodárstva a rozvoja vidieka Slovenskej republiky
# Ministerstvo práce, sociálnych vecí a rodiny Slovenskej republiky
# Ministerstvo spravodlivosti Slovenskej republiky
# Ministerstvo školstva, výskumu, vývoja a mládeže Slovenskej republiky
# Ministerstvo vnútra Slovenskej republiky
# Ministerstvo zahraničných vecí a európskych záležitostí Slovenskej republiky
# Ministerstvo zdravotníctva Slovenskej republiky
# Ministerstvo životného prostredia Slovenskej republiky

## Zrušené ministerstvá
### 1990
Zákonom č. 195/1990 Z. z. bolo zrušené s účinnosťou od 1. júla 1990 Ministerstvo zdravotníctva a sociálnych vecí Slovenskej republiky.

### 1991
Zákonom č. 298/1991 Z. z. bolo zrušené s účinnosťou od 1. augusta 1991 Ministerstvo pre hospodársku stratégiu Slovenskej republiky.

### 1992
Zákonom č. 453/1992 Z. z. z 25. augusta 1992, ktorý nadobudol účinnosť 25. septembra 1992 boli zrušené nasledovné ministerstvá:
* Ministerstvo kontroly Slovenskej republiky
* Ministerstvo lesného a vodného hospodárstva Slovenskej republiky
* Ministerstvo obchodu a cestovného ruchu Slovenskej republiky
* Ministerstvo priemyslu Slovenskej republiky
* Ministerstvo výstavby a stavebníctva Slovenskej republiky

### 2003
Zákonom č. 139/2003 Z. z. bolo s účinnosťou od 1. mája 2003 zrušené Ministerstvo pre správu a privatizáciu národného majetku Slovenskej republiky.

### 2010
Zákonom č. 37/2010 Z. z., ktorým sa mení a dopĺňa zákon č. 575/2001 Z. z. boli zrušené od 1. júla 2010 tieto ministerstvá:
* Ministerstvo výstavby a regionálneho rozvoja Slovenskej republiky 
* Ministerstvo životného prostredia Slovenskej republiky

Ministerstvo životného prostredia Slovenskej republiky však bolo po 4 mesiacoch opätovne obnovené 1. novembra 2010 zákonom č. 372/2010 Z. z.

## Referencie

## Externé odkazy
* Ministerstvá a ostatné ústredné orgány štátnej správy SR na webe Ústredného portálu verejnej správy


Ministerstvá
Ministerstvá
Faial

**Faial** ( aj *Fayal*) môže byť:
* ostrov v súostroví Azory, pozri Faial (ostrov)
* sopka na tomto ostrove, pozri Faial (sopka)
* osada na ostrove Madeira, pozri Faial (osada)

## Pozri aj
*Faial da Terra, osada na ostrove São Miguel v Azorách
Ambrosius

**Ambrosius** môže byť:
*časté starorímske cognomen
*Ambrosius von Oelde, vstfálsky stavebník
*Ambrosius Alexandrijský (251)
*Ambrosius Camaldulensis (*Ambrogio Traversari*) (1386 – 1439)
*Ambrosius Milánsky, biskup (333 – 397)
*Hermann Ambrosius, skladateľ
*Ambrosius Aurelianus, britský veliteľ z 5. stor.
*Ambrosius Ehinger, nemecký conquistador (1500 – 1533)
*Ambrosius Lobwasser, nemecký politik a básnik (1515 – 1585)
*Ambrosius Autpert, benediktínsky opát († 778)
*Ambrosius Theodosius Macrobius, rímsky gramatik a filozof
Faial (sopka)

**Faial** ( aj  *Fayal*) je názov neaktívnej sopky, nachádzajúcej sa na ostrove rovnakého mena, ktorý patrí do portugalského súostrovia Azory.

Sopka zaberá celý ostrov a má pomerne komplikovanú stavbu, tvorená je komplexmi andezitových až trachytových vyvrenín, posiata početnými dómami a troskovými kuželmi a ukončená kalderou s priemerom . Celý ostrov je pokrytý tenku vrstvou pemzy, popola, sopečného prachu a pyroklastík, pochádzajúcich z obdobia formovania kaldery.

Posledná erupcia sa odohrala v rokoch 195758 pri západnom výbežku ostrova, keď podmorský vulkán **Capelinhos** vytvoril nový ostrovček pri pobreží, ktorý sa neskôr spojil s ostrovom Faial.

thumb|left|250px|Vulkán Capelinhos pri pobreží ostrova.

## Externé odkazy
* www.volcano.si.edu  – Faial na Global Volcanism Program 

Kategória:Sopky Azorských ostrovov
Kategória:Stratovulkány
Gabčíkovo

**Gabčíkovo** môže byť:
*mesto na Slovensku, pozri Gabčíkovo (okres Dunajská Streda)
*vodné dielo na Dunaji, pozri článok Gabčíkovo (vodné dielo)
Pico

**Pico** môže byť:
* v geografii:
** mesto v Taliansku, v regióne Lazio, pozri Pico (Lazio)
** obec v okrese Vila Verde v Portugalsku, pozri Pico (Vila Verde)
** ostrov v Azorách, pozri Pico (ostrov)
** sopka na tomto ostrove, pozri Ponta do Pico
** sopka na ostrove Fogo, Kapverdy, pozri Pico (Kapverdy)
** portugalské a španielske slovo (štít, vrchol, končiar), je súčasťou mnohých názvov hôr a štítov v portugalsky a španielsky hovoriacich krajinách (Pico de Teide, Pico de Aneto, Pico Bolívar atď.)
*vrch na Mesiaci v Mare Imbrium, pozri Mons Pico
*v informatike:
**textový editor pôvodne navrhnutý na zostavovanie e-mailov pre Pine, pozri Pico (textový editor)
**programovací jazyk vyvinutý na Vrije Universiteit Brussel, pozri Pico (programovací jazyk)
*zábava:
**detský časopis vydávaný Steyler misionármi, pozri Pico (časopis)
**jeden zo 4 pôvodných pilotov v sérii videohier F-Zero, pozri Pico (F-Zero series)
**maskot Newgrounds.com, pozri Pico (Newgrounds.com)
**systém videohry navrhnutý pre malé deti, pozri Sega Pico
*osoba, napríklad:
** Pico de Mirandola, taliansky renesančný filozof
** Andrés Pico, mexický generál
** Pio Pico, posledný mexický guvernér Kalifornie
** Pico Iyer, pôvodom britský novinár a spisovateľ
*skrátane: Pico de Paperis, talianske meno postavy Ludwig von Drake od Disneyho

## Pozri aj
*piko
*Pico da Pedra, osada v obci Ribeira Grande v Azorách
*Pico de gallo, omáčka zo surových rajčín, cibúľ, čilipaprík a iných ingrediencií
*Pyco – prezývka slovenského moderátora Martina Rauscha
Ponta do Pico

**Ponta do Pico** je s výškou  najvyšší vulkán na Azorských ostrovoch. Nachádza sa na juhozápadnom okraji ostrova s rovnakým menom.

Vulkán leží na pozostatkoch staršej sopky, ktorá vyformovala celý ostrov. Prevažne bazaltový stratovulkán ma kuželový tvar a je ukončený kráterom s priemerom . Historicky doložené erupcie v rokoch 1562-64 a 1718 sledovali juhovýchodnú zlomovú líniu, povedľa ktorej sa vylievala láva, ktorá dosiahla až na pobrežie. Erupcia v roku 1963 nebola skutočná vulkanická erupcia, išlo len o emisiu plynov a pár.

## Iné projekty
.

## Externé odkazy
* www.volcano.si.edu – stratovulkán Ponta do Pico na Global Volcanism Program (anglicky)

Kategória:Sopky Azorských ostrovov
Kategória:Stratovulkány
Kategória:Najvyššie vrchy štátov
Kategória:Dvojtisícovky v Portugalsku
Škoda Superb (1934)

right|thumb|Škoda 640 Superb
right|thumb|Škoda Superb V8

**Škoda Superb** je automobil vyrábaný automobilkou ASAP. Prvý model bol predstavený už v roku 1934. V minulosti bol vďaka svojmu značne luxusnému vyhotoveniu často využívaným vozidlom vtedajších vysokých štátnych úradníkov, ministrov, zámožných továrnikov a niekedy aj taxikárov.

## Škoda Superb OHV
**Škoda Superb OHV** bol vyrábaný v rokoch 1938 až 1949, celkovo bolo vyrobených 275 kusov.

### Technické informácie
thumb|Škoda Superb OHV, 1939

**Motor**
* **Druh:** 4 taktný, radový, benzínový, karburačný, vodou chladený, s ventilmi v hlave valcov (OHV)
* **Počet valcov:** 6
* **Objem:** 3 137 ccm
* **Výkon:** 85 k (63 kW) pri 3500 otáčkach za minútu
* **Vŕtanie:** 80 mm
* **Zdvih:** 104 mm

**Počet prevodových stupňov:** 4

**Maximálna rýchlosť:** 125 km/h

**Rozmery**
* **Dĺžka:** 5 200 mm
* **Šírka:** 1 800 mm
* **Výška:** 1 720 mm
* **Rázvor:**  3 300 / 3 315 / 3 400 / 3 415 mm

**Hmotnosť**
* **Pohotovostná:** 1940 kg

## Škoda Superb V8 4000, typ 919

**Škoda Superb V8 4000** bol vyrábaný v rokoch 1939 až 1940 a bolo vyrobených 10 kusov. Vzhľadom je karoséria až na niekoľko ozdobných chrómovaných prvkov podobná na sériový Superb OHV. Rozmerovo je ale väčší a rozmerovo ho prekonala už len Škoda VOS. Najväčším rozdielom bol však motor V8.  

### Technické informácie
**Motor**
* **Druh:** 4 taktný, vidlicový, benzínový, karburačný, vodou chladený, s ventilmi v hlave valcov (OHV)
* **Počet valcov:** 8
* **Objem:** 3 991 ccm
* **Výkon:** 96 k (71,2 kW) pri 3500 otáčkach za minútu
* **Vŕtanie:** 84 mm
* **Zdvih:** 90 mm

**Počet prevodových stupňov:** 3

**Maximálna rýchlosť:** 135 km/h

**Rozmery**
* **Dĺžka:** 5 700 mm
* **Šírka:** 1 800 mm
* **Výška:** 1 750 mm
* **Rázvor:** 3 400 mm

**Hmotnosť**
* **Pohotovostná:** 2 180 kg

**Spotreba paliva:** 25 l/100 km

## Iné projekty

Superb
Kategória:Automobily vyššej strednej triedy
Kategória:Veterány
Kolínsky dóm

**Kolínsky dóm** je dóm v Kolíne nad Rýnom v Nemecku.

Stavali ho vyše 600 rokov. Táto jediná klasická katedrála na nemeckej pôde je preto nielen pamätníkom stredoveku, ale aj architektonickým dielom 19. storočia. Od roku 1996 je zapísaná na zozname svetového dedičstva UNESCO.

## Stavebné práce
Kolínske arcibiskupstvo, ktoré od roku 1164 vlastnilo vzácnu relikviu — kosti svätých Troch kráľov, malo veľký politický a náboženský význam. Preto bol pochopiteľný plán nahradiť údajne zastaraný karolínsky dóm katedrálou, ktorá by zodpovedala postaveniu arcibiskupstva a hodnote uschovávaných relikvií. Základný kameň Dómu sv. Petra a Panny Márie — jedného z najväčších v Európe — položil roku 1248 kolínsky arcibiskup Konrad von Hochstaden.

V roku 1560 sa stavebné práce pre nedostatok peňazí zastavili, ale vtedy už boli položené základy celej stavby. Stĺpy priečnej a pozdĺžnej lode stáli pod provizórnymi strechami, západná fasáda s dvoma vežami bola nedokončená. Až 19. storočie utvorilo predpoklady na obnovenie stavebnej činnosti na katedrále (od r. 1842). Vplyvom oslobodzovacích vojen sa prebudilo národné cítenie, dodatočne sa uvedomoval (zdanlivo) národný ráz stredovekej gotiky a katedrála sa pokladala za symbol zjednoteného Nemecka, za akýsi druh národnej svätyne.

## Pôdorys stavby
Pôdorys Kolínskeho dómu (dĺžka 144,58 m) napodobňuje severofrancúzske katedrály. Ide o krížovú stavbu s piatimi pozdĺžnymi a tromi priečnymi loďami, východným chórom s ochodzou, so siedmimi rovnakými chórovými kaplnkami a dvoma vežami na západnom priečelí. Dóm slávnostne vysvätili 15. októbra 1880.

## Kolínska povesť
Keď stavba Kolínskeho dómu pokročila už natoľko, že boli viditeľné mohutné obrysy chrámu, začal sa diabol vyhrážať prvému staviteľovi dómu Gerhardovi, že zaplaví celé základy, aby znemožnil chrám dokončiť. Majster Gerhard sa dušoval, že dóm bude rýchlejšie dokončený, než by diabol mohol priviesť vodu. Keď sa o niekoľko dní ocitlo stavenisko pod vodou, majster Gerhard skočil z lešenia. Potom sa už nenašiel staviteľ, ktorému by sa dóm podarilo dokončiť. Najskôr museli zo staveniska vyhnať dušu prvého staviteľa, ktorá tam blúdila, až potom mohli práce úspešne dokončiť.

## Čísla a fakty

## Pozri aj
* Zoznam najvyšších veží na svete

## Iné projekty

Kategória:Gotické katedrály v Nemecku
Kategória:Neogotické stavby v Nemecku
Kategória:Kostoly zasvätené svätému Petrovi
Kategória:Kostoly zasvätené Panne Márii v Nemecku
Kategória:Rímskokatolícke kostoly v Nemecku
Kategória:Lokality Svetového dedičstva v Nemecku
Kategória:Architektúra z 1880
Kategória:Stavby v Kolíne nad Rýnom
São Jorge (sopka)

**São Jorge** je neaktívna sopka, nachádzajúca sa na rovnomennom ostrove v Atlantiku. Sopka pokrýva prakticky celý,  dlhý a len  široký ostrov.

Vulkán eruptoval pozdĺž trhlinovej zóny, tiahnucej sa naprieč celým ostrovom. Spravidla pokojné erupcia bazaltových láv si však vyžiadali aj niekoľko obetí na životoch, v roku 1580 výbuch sopky usmrtil desať a v roku 1808 osem ľudí. Posledná erupcia sa odohrala v roku 1907, pričom išlo o podmorskú erupciu pri južnom kraji ostrova (v predĺžení trhlinového zlomu).

## Externé odkazy
* www.volcano.si.edu  – São Jorge na Global Volcanism Program (anglicky)

Kategória:Sopky Azorských ostrovov
Parti

[náhľad|250px|Partský bojovník na [Trajánov stĺp|Trajánovom stĺpe v Ríme (prekreslenie)]]
**Parti** (zastarano *Partovia*; po staroperzsky *Parthava*, po latinsky *Parthi*, po grécky *Πάρθοι*) je:
* a) názov etnika, obývajúceho v staroveku oblasť juhovýchodne od Kaspického mora (dnes západná časť iránskeho Chorásánu)
* b) pomenovanie vládnucej vrstvy partskej ríše (cca 245 pred Kr. – 224 po Kr.), jedného z najvýznamnejších štátnych útvarov v staroveku. 

Ako etnikum boli Partovia národom iránskeho pôvodu s príbuzenskými väzbami k Peržanom, Médom a Skýtom.

Prvé zmienky o Partoch pochádzajú zo 6. storočia pred Kr., kedy si ich územie podrobil zakladateľ perzskej ríše Achajmenovcov Kýros II. Veľký (559 – 530 pred Kr.). Satrapiu Partiu potom v nasledujúcich tristo rokoch čakal rovnaký osud ako väčšinu iránskych krajov – po Achajmenovcoch tam vládol Alexander Veľký, potom jednotliví diadochovia a nakoniec macedónska dynastia Seleukovcov (zhruba od roku 310 pred Kr.), ktorých králi sídlili v Sýrskej Antiochii. 

Za vlády Seleuka II. (246 – 225 pred Kr.) využil vtedajší partský satrapa Andragorás slabosť ústrednej moci v Antiochii a osamostatnil sa. Jeho krátku vládu ukončil vpád Parnov, národa spriazneného s Partmi, ktorého príslušníci kočovali severovýchodne od hraníc Partie. Parnovia vedení náčelníkom Arsakom ovládli postupne celé územie Partov, prešli tu k usadlému spôsobu života a veľmi rýchlo splynuli s miestnou populáciou – už v 3. storočí pred Kr. je vládnuci parnský rod Arsakovcov označovaný ako partský.

Arsakovci v priebehu 2. storočia pred Kr. dobyli od Seleukovcov celý Irán aj Mezopotámiu a začali používať starý achajmenovský titul kráľ kráľov. Ďalších tristo rokov sa stala partská ríša nielen nespornou veľmocou na Prednom východe, ale aj jedným z protihráčov rodiaceho sa rímskeho impéria. Konflikty s Rímom sú aj najlepšie zdokumentovanou časťou partských dejin, pretože im z pochopiteľných dôvodov venovali pozornosť grécko-rímski spisovatelia (Crassova porážka pri Karrh je z bitiek, v ktorých sa Rimania a Parti stretli, zrejme najznámejšou).

Väčšinu funkcií pri arsakovskom dvore v Ktésifone zaujímala po celý čas trvania ríše parnsko-partská nobilita a tomu zodpovedal aj zvyšujúci sa význam partského jazyka ako komunikačnej reči, aj keď texty, ktoré sa zachovali pochádzajú prevažne až z čias vlády perzských Sásánovcov. Iránske vplyvy rovnako postupne celkom vytlačili povrchnú helenizáciu partských krajov z čias Alexandra Veľkého a Seleukovcov. 

Partská elita si udržala svoje postavenie aj po páde arsakovskej ríše v dvadsiatych rokoch 3. storočia po Kr. Prvý sásánovský kráľ Ardašír I. presadzoval politiku dorozumnenia a v tom ho nasledovali aj jeho nástupcovia. Napriek tomu krok za krokom postupovalo poperzšťovania Iránu, aj keď partský jazyk zostal jednou z komunikačných rečí až do 9. storočia po Kr. Dôkazom o sile partských tradícií po rozklade arsakovskej ríše sú napríklad náboženské texty jednej manicheiskej sekty, ktoré sa našli v strednej Ázii a ich jazykom je partčina.

## Pozri aj
* Partská ríša

Kategória:Perzia
Kategória:Etniká, národy a národnosti
Observačný plán

**Observačný plán** v triangulácii je grafický prehľad trigonometrických smerov, ktoré majú byť zmerané.

Kategória:Geodézia
Plán

**Plán** môže byť:
*všeobecne: predstava o spôsobe realizácie cieľa/cieľov v budúcnosti, predstava budúcnosti, zámer, úmysel, program
*pri riadení: stanovenie (formulácia a konkretizácia) cieľa a úloh činnosti vrátane prostriedkov a nástrojov na ich dosiahnutie, obyčajne v závislosti od času (t. j. ako časový a vecný rozvrh) resp. dokument ako výsledok tohto stanovenia, pozri plán (riadenie)
*kresba alebo grafická reprezentácia návrhu na uskutočnenie alebo vytvorenie niečoho
*v stavebníctve: pôdorys stavebného diela, pozri pôdorys
*v geodézii a kartografii: 
**pôdorysné vyjadrenie objektov vo veľkej mierke, spravidla s lokálnym súradnicovým či výškovým systémom, pozri plán (geodézia)
**zjednodušená mapa
*v stavebníctve, územnom plánovaní a vojenstve: projekt
*v jazykovede: skrátene jazykový plán
*súhrn príbuzných javov či prvkov a hľadisko, z ktorého ich posudzujeme resp. rovina, vrstva týchto javov či prvkov

## Pozri aj
* plánovanie
* cieľ
* intencia
* rozhodnutie

## Iné projekty
Paleokartografia

**Paleokartografia** je náuka o predhistorických mapách (o mapových pamiatkach z dôb, kedy ešte neexistovali písomné pamiatky); kartografia predhistorických máp.

Kategória:Kartografia
Geometrický plán

**Geometrický plán** je technický podklad právnych úkonov a iných listín; vyhotovuje sa vždy na základe výsledkov geodetických prác a obsahuje najmä grafické znázornenie nehnuteľnosti pred zmenou a po zmene s uvedením doterajších a nových parcelných čísiel, druhov pozemkov a ich výmer, ako aj údaje o právnych vzťahoch.

Kategória:Geodézia
Kategória:Stavebníctvo
Kategória:Technická dokumentácia
Parcela

**Parcela** je v geodézii geometrické určenie a zobrazenie pozemku v katastrálnej mape s vyznačením parcelného čísla. Hovorovo je parcela malý pozemok.

Kategória:Geodézia
Parcelácia

**Parcelácia** je rozdelenie rozsiahleho pozemku alebo súboru pozemkov na iný súbor pozemkov.

Kategória:Geodézia
Trilaterácia

**Trilaterácia** je budovanie siete polohových geodetických bodov akéhokoľvek rádu meraním dĺžok.

Kategória:Geodézia
Mapa diaľnice

**Mapa diaľnice** je tematická mapa veľkej mierky vyhotovená podľa jednotných technických predpisov, ktorá podrobne zobrazuje objekty a technické zariadenia na povrchu a v ochrannom pásme diaľnice, používa sa na prevádzkové, plánovacie, projekčné a evidenčné účely.

Kategória:Mapy
Kategória:Diaľnice a rýchlostné cesty
Makarská

**Makarská** (slovenský normovaný názov; po chorvátsky *Makarska*; ) je mesto v Chorvátsku, na pobreží Jadranského mora, v strednej Dalmácii. Žije v ňom približne 14 000 obyvateľov a dnes je známe najmä ako turistické letovisko a centrum Makarskej riviéry.

## Charakter mesta
Makarská leží  juhovýchodne pozdĺž pobrežia od Splitu a  severozápadne od Dubrovníka.  Nad mestom sa smerom do vnútrozemia vypína pohorie Biokovo, vytvárajúce jedinečnú prírodnú kulisu a zároveň ochranu pred severným vetrom. Vďaka svojej výhodnej polohe na Jadranskej magistrále - spojnici Splitu a Dubrovníka a krásnej krajine sem už v prvej polovici 20. storočia začali prichádzať turisti (aj z vtedajšej ČSR); následne sa celej oblasti začalo hovoriť Makarská riviéra.

Mesto je známe svojou dlhou promenádou s malými obchodmi a kaviarňami, na ktoré nadväzuje trh a zábavný park. Len kúsok od prístavu, z ktorého premáva trajekt na blízky ostrov Brač, sa nachádza zachovalé historické námestie s kostolom z 18. storočia a františkánskym kláštorom. Mesto, ktoré je turistickým a hospodárskym centrom oblasti disponuje množstvom hotelov a súkromných apartmánov, ktoré počas letnej sezóny lákajú tisíce dovolenkárov.

V meste sa nachádzajú základné aj stredné školy, nemocnica, banky, pošta, športové kluby, galérie, pamätníky a i. Makarská je východiskovým miestom na túry do Prírodného parku Biokovo.

## Galéria

Súbor:Makarska-view.jpg|Pohľad na mesto
Súbor:Makarska-bs-007.jpg|Historické námestie
Súbor:Makarska IMG 8341.jpg|Časť prístavu a historické centrum
Súbor:Makarska.jpg|Makarska 
Súbor:Makarska-bs-011.jpg|Mestské zastupiteľstvo
Súbor:Makarska-bs-012.jpg|Park Osejava
Súbor:Makarska-bs-014.jpg|Františkánsky kláštor
Súbor:Franjo Tudman in Makarska IMG 8282.JPG|Pamätník Franja Tuđmana na promenáde
Súbor:Spomenik Revolucije, Makarska.JPG|Pamätník revolúcie
Súbor:Makarska-bs-003.jpg|Hasičská stanica


## Pozri aj

* Splitsko-makarská arcidiecéza

## Iné projekty

## Externé odkazy
* Oficiálna stránka

Kategória:Mestá v Chorvátsku
Kategória:Prístavné mestá Jadranského mora
Kategória:Prímorské letoviská v Chorvátsku
Tučepi

**Tučepi** () je prímorské letovisko (administratívne obec a zároveň osada) v Splitsko-dalmatínskej župe v Chorvátsku. Nachádza sa na jadranskom pobreží Dalmácie, známom pod názvom Makarská riviéra, približne  juhovýchodne od mesta Makarska. Rozloha je , počet obyvateľov 1 754 (2004).

## Iné projekty

Kategória:Obce v Chorvátsku
Kategória:Prímorské letoviská v Chorvátsku
Tachymeter

thumb|right|Analógové hodinky Tagheuer Indy 500 s tachymetrom**Tachymeter** je meračský prístroj na optické meranie dĺžok, vodorovných a výškových uhlov.
## Tachymeter na hodinkách
Tachymeter je stupnica, ktorá sa nachádza na vonkajšom obvode ciferníka na niektorých analógových hodinkách. Slúži na meranie rýchlosti na základe uplynutého času, pričom dráha je pevne daná (najčastejšie 1 kilometer, míľa, námorná míľa).

Princíp merania je veľmi jednoduchý. Zoberme si pohybujúce sa auto po diaľnici. Zapnite stopky hodiniek v okamihu, kedy míňate kilometrovník (informačná dopravná značka, ktorá udáva počet kilometrov z istého bodu). V momente, kedy míňate kilometrovník vzdialený presne 1&nbsp;km od predchádzajúceho zastavte stopky. Hodnota na tachymetri, na ktorú ukazuje ručička na stopkách je vaša aktuálna rýchlosť.

Problém je však v tom, že stupnica má najmenšiu hodnotu 60&nbsp;km/h. Ale aj to sa dá vyriešiť, a to tak, že meraný úsek má menšiu dĺžku ako 1&nbsp;km. Tak napríklad 250 m. Na hodinkách nameriame približne 40 sekúnd, čo na tachymetri ukazuje 90&nbsp;km/h, avšak úsek je štyrikrát kratší a teda aj rýchlosť musíme deliť štyrmi. Tým pádom je výsledná rýchlosť 22,5&nbsp;km/h. Podobný ale opačný postup uplatňujeme pri vysokých rýchlostiach. 
Aby sme mohli meranie označiť za presné, musí byť v časovom intervale od 7,2s do 60s. Hodnoty mimo tohto intervalu sa merať nedajú.

Praktické využitie tachymetra však nie je len pri meraní rýchlosti, tak napríklad jeho pomocou je možné vypočítať spotrebu benzínu - ak spálenie litra benzínu trvá 50 sekúnd, po odčítaní hodnoty 72 na tachymetri, získame priemernú spotrebu za hodinu t. j. v našom prípade 72 litrov za hodinu. Ďalej môžeme vypočítať napr. koľko vyjde výrobkov z výrobnej linky za hodinu, atď.

Napriek širokému uplatneniu sa tachymeter v praxi takmer nevyužíva z dôvodu obmedzeného merateľného časového intervalu a problémom s určením dĺžky meranej dráhy. Na hodinkách sa preto vyskytuje skôr ako "módny doplnok".

Kategória:Geodézia
Alžbeta Habsburská

**Alžbeta Habsburská** alebo **Alžbeta Rakúska** môže byť:
* manželka lotrinského vojvodu Fridricha IV., dcéra rímskonemeckého cisára Albrechta I., (zomrela 1353), pozri Alžbeta Habsburská (1285)
* manželka rakúskeho vojvodu Albrechta III. Habsburského, (1358 – 1373), pozri Alžbeta Habsburská (1358)
* dcéra Žigmunda Luxemburského, manželka rímskonemeckého cisára Albrecht II. (Svätá rímska ríša) (rakúskeho vojvodu Albrechta V.), pozri Alžbeta Luxemburská
* dcéra Alžbety Luxemburskej a rímskonemeckého cisára Albrechta II. Habsburského, manželka poľsko-litovského kráľa Kazimíra IV. Jagelovského, pozri Alžbeta Habsburská (1435 – 1505)
* manželka dánsko-nórsko-švédskeho kráľa Kristiána II., dcéra kastílskeho kráľa Filipa I., pozri Izabela Habsburská
* dcéra rímskonemeckého cisára Ferdinanda I., manželka budúceho poľského kráľa Žigmunda II. Augusta, pozri Alžbeta Habsburská (1526)
* dcéra rímskonemeckého cisára Maximiliána II., rakúska vojvodkyňa, manželka francúzskeho kráľa Karola IX., pozri Alžbeta Habsburská (1554)
* manželka cisára Františka Jozefa I., (1837 – 1898), známa aj ako Sissi, pozri Alžbeta Bavorská (Sissi)
* dcéra korunného princa Rudolfa a belgickej princeznej Štefánie, (1883 – 1963), pozri Alžbeta Mária Habsburská

Habsburská, Alžbeta
Geodetická sieť

**Geodetická sieť** je spoločný nadradený pojem pre trigonometrickú, nivelačnú a gravimetrickú sieť a sieť kozmickej triangulácie.

Kategória:Geodézia
São Jorge

**São Jorge** môže byť:
*ostrov v Atlantiku, pozri São Jorge (ostrov)
*sopka na tomto ostrove, pozri São Jorge (sopka)
Satrapa

**Satrapa** môže byť:
*osoba na čele satrapie, pozri satrapia
*samovládca, despota
*Pavel Satrapa – autor  výučbovej IT literatúry
Simpsonovci – 2. séria

**Druhá séria** ''Simpsonovcov'' sa v USA vysielala medzi októbrom 1990 a májom 1991. Obsahuje 22 epizód.

## Diely

## Poznámky

## Externé odkazy
* Simpsonovci – 2. séria v ČSFD
* Druhá séria na Simpsonovci.com  – zdroj z ktorého pôvodne čerpal tento článok

Kategória:Simpsonovci
Kepa Junkera

**Kepa Junkera** (* 1965, Bilbao, Španielsko) je španielsky hudobník a skladateľ, majster hry na trikitixe, diatonickom akordeóne.

## Diskografia
**Infernuko Auspoa* - Kepa, Zabaleta eta Motriku - (1986)
**Triki Up* - Kepa, Zabaleta eta Imanol - (1990)
**Trikitixa Zoom* (1991)
**Trans-Europe Diatonique* - Kepa Junkera, John Kirkpatrick and Riccardo Tesi - (1993)
**Kalejira Al-buk* (1994)
**Lau Eskutara* - Kepa Junkera and Julio Pereira - (1995)
**Leonen Orroak* - Kepa Junkera and Ibon Koteron - (1996)
**Bilbao 00:00h* (1998)
**Tricky!* (2000)
**Maren* (2001)
**K* (2003)
**Athletic Bihotzez* (2004)
**Hiri* (2006)
**Etxea* (2008)
**Provença Sessions* (2009)
**Kalea* (2009)
**Habana Sessions* (2010)
**Beti Bizi* (2010)
**Herria * (2010)
**Ipar Haizea* Kepa Junkera y la Orquesta Sinfónica de Euskadi (2011)
**Galiza* (2013)

## Externé odkazy
*Oficiálna stránka

Kategória:Narodenia v 1965
Kategória:Španielski hudobníci
Ska

**Ska** je hudobný žáner, ktorý sa vyvinul koncom päťdesiatych rokov na Jamajke a je považovaný za predchodcu rocksteady a reggae hudby. Má typický kolísavý rytmus, je však rýchlejšie ako reggae a často sa mieša s punkom či jazzom.

## Vznik
Tento hudobný štýl vznikol v päťdesiatych rokoch minulého storočia na Jamajke. Je spojením amerických jazzových big-bandov a menta - jamajskej domorodej hudby. Priekopníkom bol Ernest Ranglin, ktorý svojim pozdravom „*Love skavoovie*“ tento hudobný štýl pomenoval. Týmto boli položené základy prvej populárnej jamajskej hudby. Popularita ska sa dostavila spolu so získaním nezávislosti Jamajky a odchodom Angličanov začiatkom sedemdesiatych rokov. Hudobní producenti sa ju pokúšajú šíriť do celého sveta v čom majú plnú podporu vlády a v roku 1964 bola ska vyhlásená za národnú jamajskú hudbu.

## Vplyv na žánre
### Skinheads a Rude boys
Šesťdesiate roky boli známe hnutím hippies. Bola tu však aj mládež, ktorá chcela byť istým protikladom k týmto dobráckym intelektuálom. Táto mládež, nasledujúca príklad svojich starších súrodencov, zvaných „mods“, začala nosiť kratší účes, čistý odev, pevné robotnícke topánky a traky, Títo mladí ľudia boli deti z robotníckych rodín a preto navštevovali lacné prístavné krčmy, kam sa chodili zabávať najmä jamajskí prisťahovalci, ktorí do týchto krčiem priniesli ich vlastnú jamajskú hudbu - ska. Týmto mladým rebelom tmavej pleti sa hovorilo rude boys. Nosili klobúky, obleky a na mladých anglických robotníkov mali taký vplyv, že si títo ľudia zobrali jamajskú hudbu za svoju vlastnú. Tak vznikli skinheads, ktorým sa neskôr hovorilo aj boot boys.

### Rock steady
Texty ska mali niekoľko podôb, od klasických popových popevkov, cez náboženské až politicky orientované texty odrážajúce sociálny dopad života na Jamajke. Časom vznikali nové prúdy ako napríklad rocksteady a reggae. Podľa starej historky, kvôli rýchlemu tempu ska, ktoré ľudí unavovalo vznikol nový prúd – rocksteady. Rocksteady môžeme chápať aj ako pomalšie ska bez náboženských textov. Názov dostala podľa pesničky „Rock Steady“ od speváka Altona Ellisa. Najvýznamnejšími predstaviteľmi tohto prúdu boli skupiny The Paragons, The Heptones a The Gaylads.

### Reggae
S náboženskou obrodou a rastafariánstvom sa zrodil "najmladší" potomok ska, ktorý dominuje jamajskej scéne dodnes a jeho názov je reggae (skôr tiež nazývaný reggay). Reggae je veľmi ovplyvnené mentom a černošským soulom. Na rozdiel od klasického ska sa tu viac spomínajú africké korene spevákov. Okrem náboženského charakteru textov sa často stretávame so sociálnym komentárom hodnotiacim nerovné pomery vo svete. Aj ľuďom, ktorým štýl reggae nehovorí takmer nič, sa pri jeho vyslovení vybaví meno Bob Marley a jeho najväčšie hity ako „No Woman, No Cry“, „Buffalo Soldiers“ či „Jamming’“.

## Ska umelci list
* Laurel Aitken
* Roland Alphonso
* Desmond Dekker
* Phyllis Dillon
* Don Drummond
* Alton Ellis
* The Ethiopians
* The Gaylads
* Jimmy Cliff
* Lord Creater
* Ernest Ranglin
* Rico Rodriguez
* Prince Buster
* The Maytals
* The Skatalites
* Millie Small
* The Soul Brothers
* Tommy McCook & The Supersonics
* The Wailers

## Referencie



Kategória:Hudobné žánre
Runové čepele

**Runové čepele** je knižná trilógia od Ann Marstonovej.

Pojednáva o legendárnom Ryšavom Kianovi a jeho bheancoran Keridwen, o jeho detstve a neskoršom vypracovaní sa na čarodejníka a bojovníka a jeho boji proti krutému maedunskému impériu.
Artabanos IV.

**Artabanos IV.** (po perzsky Ardaván) bol partský veľkokráľ z rodu Arsakovcov, ktorý vládol v rokoch 213 – 224. Jeho otcom bol kráľ Vologaises V. (zomrel 207/208), starším bratom kráľ Vologaises VI. (207/208 – 227/228). V literatúre je Artabanos niekedy označovaný ako Artabanos V., pretože časť bádateľov počíta za Artabana I. kráľa Arsaka II.

## Vláda

Artabanos IV. je v prameňoch zachytený až od rokov 212/213, kedy sa vzbúril proti svojmu bratovi Vologaisovi VI. s úmyslom uchvátiť moc v ríši. Podrobnosti o pozadí a priebehu revolty nie sú známe, len výsledok – okolo roku 216 kontroloval Artabanos prevažnú väčšinu partských dŕžav a Vologaisovi zostala verná iba časť Mezopotámie s mestom Ktésifonom.

Onedlho po nástupe na trón musel nový kráľ riešiť prvý z vážnych problémov svojej vlády, vojnu s Rimanmi. Vyvolal ju cisár Caracalla, ktorý chcel na východe získať povesť úspešného vojvodcu a podtrhnúť tak svoju štylizáciu do úlohy nového Alexandra Veľkého. Ako príklad mu mohli slúžiť aj úspešné vojny s Partmi, ktoré v deväťdesiatych rokoch viedol jeho otec Septimius Severus.

Konflikt, ktorý začal v lete roku 216 a viedol k spustošeniu krajov okolo mesta Arbil (Arbéla) vrátane tamojšieho arsakovského pohrebiska, sa tiahol s prestávkami až roku nasledujúceho, kedy bol Caracalla zavraždený a jeho nástupca Macrinus utrpel od Partov neďaleko Nisibis porážku. Mier, ktorý nasledoval, dovoľoval Partom dosadiť svojho kandidáta na arménsky trón, inak však hranica na Eufrate zostala bez zmien.

Oveľa vážnejšie problémy čakali na Artabana v nasledujúcich rokoch doma. Nielenže sa mu nepodarilo celkom vyradiť z hry svojho brata Vologaisa, ktorý držal časť Babylonie, ale musel navyše čeliť siliacemu tlaku stachrského kráľa Ardašíra, ktorý postupne dobyl jednu z najdôležitejších partských provincií, Párs. Nepriateľstvo medzi Artabanom a Ardašírom neskôr viedlo k bitke na planine Óhrmazdakán, ktorá Artabana IV. stala život a vládu nad väčšinou Iránu priniesla jeho perzskému náprotivku. S istým nadhľadom sa dá povedať, že s Artabanovou smrťou roku 224 zanikla aj Partská ríša, aj keď Vologaisés VI. ešte istý čas panoval na západe.

## Iné projekty

Kategória:Úmrtia v 3. storočí
Kategória:Vládcovia Partskej ríše